
Катедра Медицинска Химия и Биохимия, Медицински Факултет, Медицински Университет – София
ул. “Здраве” № 2, гр. София 1431; Тел: (+359) 2 9172 268; 2 9172 214; Web: www.mmcbg.org; Еmail: diagnostics@mmcbg.org

Информирано съгласие за секвениране от ново поколение
Пациент: 
Родител / Настойник:
	Име:



	Адрес:



	Имейл:



	Телефон:



	Дата на раждане:




	Име:



	Адрес:



	

	Телефон:



	Дата на раждане:




Аз, долуподписаният (ната): 

давам съгласието си ДНК/РНК от мен / моето дете / лице под мое попечителство  


  
да бъде анализирана посредством новогенерационно екзомно/геномно/РНК секвениране: 

Заболяване (диагноза, състояние): 
 
Информиран(а) съм, че: 

· Участието ми / на моето дете / на лице под мое попечителство/ в настоящето изследване е напълно ДОБРОВОЛНО и, че съгласието или отказът за включването ми/ на моето дете/ на лице под мое попечителство в него, по никакъв начин няма да повлияе на лечението. Имам право да прекратя участието си/ на моето дете/ на лице под мое попечителство в това изследване по всяко време, като изразя писмено желанието си за това пред лекуващия лекар или водещия изследовател в настоящия анализ. 

· Приемайки да участвам в това изследване, аз давам съгласието си да ми (на моето дете / на лице под мое попечителство) бъде взета биологична проба (кръв, букална лигавица, тъкан, клетки и др.).

· В случай на кръвна проба, около 10 мл кръв ще бъде взета по начина, по който това се прави при всички медицински изследвания на кръвта в България и съм наясно, че рискът от тази манипулация не е по-висок от средностатистическия за медицинските заведения в страната.

· Биологичната проба ще се използва за извличане на ДНК/РНК, която ще бъде използвана за генетично изследване. ДНК/РНК ще бъде обозначена с код, което ще осигури моята/ на моето дете/ на лице под мое попечителство анонимност. Информацията за резултатите от анализа ще бъде достъпна само за насочващия лекар, генетичния консултант и оторизираните членове на научно-изследователския екип, които носят отговорност за запазване на  анонимността му.

· Първоначално ще бъдат анализирани само гените, отговорни за даденото заболяване. Резултатите от теста ще бъдат дискутирани с мен след приключването на анализа. В случай, че след първоначалния анализ не бъде открит генетичния дефект и, че съм съгласен да бъде проведен допълнителен анализ, тогава ще бъдат анализирани всички гени, асоциирани със заболяване до момента. В този случай ще бъда информиран само ако бъдат открити генни варианти, имащи отношение към даденото заболяване.

· В случай, че не бъде открита генетичната причина за даденото заболяване, ще бъде проведен допълнителен анализ. Въпреки че ще бъдат търсени само генетични промени, които обясняват причината за даденото заболяване, има малък шанс да установим неочаквана (случайна) генетична промяна, която може да има последици за здравето ми / на моето дете / на лице под мое попечителство, например промяна в ген, предразполагащ към рак. Ако бъде установена промяна от този тип, за която се смята, че трябва да знам, защото може да бъде предложен скрининг или лечение за въпросното състояние, тогава моят генетичен консултант ще обсъди това с мен.

· Възможно е проведеният генетичен анализ да не донесе пряка на полза за мен / моето дете / лице под мое попечителство и има вероятност да не бъде установена генетична диагноза за моето заболяване. 

· Съществува, макар и много малка, вероятност тестът да даде фалшиво положителни или фалшиво отрицателни резултати, което означава, че тестът може да покаже наличието или отсъствието на генетична причина за дадено заболяване/състояние, когато това не е така.
· След приключване на изследванията, част от моята ДНК (РНК) / ДНК (РНК) на моето дете / ДНК (РНК) на лице под мое попечителство ще се съхранява в Био-банката на Център по Молекулна Медицина, при пълно спазване на условията за конфиденциалност на личната информация. Данните от анализа ще бъдат съхранени в Лабораторията по геномна диагностика и Лабораторията може да повтори анализите в бъдеще чрез нови, разширени или подобрени методи, ако това е необходимо. 

Давам разрешение:

· За провеждане на допълнителни генетични тестове, ако повторният анализ на съществуващите данни предполага, че допълнителното тестване би било полезно. Този повторен анализ може да бъде извършен тук, в Лабораторията по геномна диагностика, Център по молекулна медицина, МУ – София, или в чуждестранна лаборатория/научен център, ако те имат повече опит в областта.

· За споделяне и повторен анализ на съществуващите генетични данни от предходен анализ, проведен при мен / моето дете / лице под мое попечителство. 

· За споделяне на клинична информация за състоянието ми / на моето дете / на лице под мое попечителство, като всички данни, които биха могли да ме идентифицират / детето ми / лице под мое попечителство, ще бъдат анонимизирани. 

· За споделяне на снимки, описващи харектерни клинични черти на заболяването ми / на моето дете / на лице под мое попечителство в случай, че е наложително.

· За използване на съхранена биологична проба от мен / от моето дете / от лице под мое попечителство вбиобанката на Център по Молекулна Медицина, МУ – София, за повторен анализ в Лабораторията по геномна диагностика.
· Да бъда потърсен за вземане на нова биологична проба (кръв, букална лигавица, тъкан, клетки и др.) за повторен анализ, в случай че наличната проба е недостатъчна. 

· ДНК/РНК от мен / от моето дете / от лице под мое попечителство да бъде съхранявана за бъдещи одобрени от Етичната комисия, проучвания, които целят да открият причината за рядкото заболяване при мен / моето дете / лице под мое попечителство.

· Резултатите от тези проучвания да бъдат публикувани в научни списания и бази данни, или представяни на научни конференции като се спазва напълно моята / на моето дете / на лице под мое попечителство анонимност.

Разбирам значението на получените резултати и съм информиран за начините, по които можем да ги получим. Избирам:
Резултатите да ми бъдат съобщени лично                                                   Да, подпис:……………………….

Резултатите да ми бъдат изпратени на email:                                              Да, подпис:……………………….

(Email адрес :…………..……………………………………………………………………………….…………...) 

Резултатите да бъдат изпратени на лекуващия ми лекар                           Да, подпис:……………………….

Резултатите да бъдат дадени на упълномощено от мен лице                    Да, подпис:……………………….

(Име на упълномощеното лице:…………………………………………………………………………………...)
Поставеният от мен подпис по-долу потвърждава доброволното ми / на моето дете / на лице под мое попечителство/ участие в това изследване, но в никакъв случай не освобождава Центъра по Молекулна Медицина и служителите му от тяхната професионална и етична отговорност.
В случай, че получените резултати имат отношение към диагностиката или лечението на заболяването ми / на моето дете / на лице под мое попечителство, желая те да ми бъдат съобщени лично, чрез насочващия лекар. Резултатите са поверителни и могат да бъдат съобщавани на други лица само след моето писмено съгласие.

Имах възможността да задам въпросите си и съм удовлетворен(а) от обясненията. 

Получих копие от това съгласие.

Дата: 

Подпис:

Обясних същността на изследването на горепосочения(ната)и отговорих на всички зададени въпроси.

Име:____________________________________
   Дата:________________
Подпис:_________________

